سألناها عما إذا كانت تستعين بدليل ما شابه لرسم اللوحات، فقالت: "مفيش لوحات أو صور بنرسم منها، إحنا في المدرسة اتعلمنا إزاي نتعامل مع النول وإزاي ننسج، ونوزع الخيوط طول وعرض عشان الغرز تبقى مظبوطة وسليمة، لكن إحنا بنرسم من خيالنا ودماغنا، وعشان كده مش هتلاقى رسمة واحدة هنا تشبه التانية، ممكن ابدأ اللوحة وأنا في دماغي تفاصيل معينة، لكن بما إني بشتغل في السجادة من شهرين لـ 6 وممكن كمان سنة أو يزيد، فممكن كل يوم أضيف تفاصيل جديدة".